Saobraćaj u Republici Srpskoj

**Saobraćaj u Republici Srpskoj** spada u nadležnost Ministarstva saobraćaja i veza Republike Srpske. U tu oblast potpada sva saobraćajna i telekomunikaciona infrastruktura Srpske. Saobraćajna infrastruktura obuhvata puteve, željezničke pruge, željezničke stanice, aerodrome, plovne puteve, pristaništa i slično, dok telekomunikaciona infrastruktura obuhvata telefoniju, telegrafiju, optičke kablove, zemaljske stanice veza, saobraćajnu telematiku i drugo. Niže nadležnosti su podijeljene prema saobraćajnim sektorima na Željeznice Republike Srpske, Pošte Srpske, Putevi Republike Srpske i druga javna preduzeća koja su zadužena za održavanje saobraćaja u Srpskoj.

## Željeznički saobraćaj

Ukupna dužina pruga normalnog kolosijeka u Srpskoj iznosi 425 kilometara. Željeznice Republike Srpske godišnje prevoze oko 1.000 000 putnika i oko 6 miliona tona robe. Željeznice Republike Srpske dnevno u opticaju koriste 65 putničkih i 8 teretnih vozova.
 
### Pružni pravci
Međunarodni kod Željeznica Republike Srpske je 0044.

* Doboj - Kostajnica - Banja Luka - Omarska - Prijedor - Novi Grad 
* Blatna - Novi Grad - Dobrljin
* Doboj - Modriča-Šamac
* Brčko MP - Brčko
* Doboj - Zvornik
* Bijeljina - Sremska Rača
* Jablanica - Štrbci (dio vozne linije Beograd - Bar)

## Drumski saobraćaj
Osnovna mreža drumskog saobraćaja u Srpskoj ubuhvata 4.192&nbsp;km javnih puteva, od čega 1.781&nbsp;km magistralnih i 2.183&nbsp;km regionalnih puteva. O putevima u Srpskoj se brine javno preduzeće Putevi Republike Srpske, koje se između ostalog bavi održavanjem, zaštitom, rekonstrukcijom i izgradnjom magistralnih i regionalnih puteva, objekata na putevima, te prohodnošću i bezbjednošću saobraćaja na putevima.

Saobraćajni znaci su ispisani dvojnim pismom, prvo ćirilicom a onda latinicom. Kontrolu drumskog saobraćaja vrši Policija Republike Srpske.

### Auto-putevi
Vlada Republike Srpske, odnosno Ministarstvo saobraćaja i veza Republike Srpske je planiralo izgradnju 430 kilometara auto-puta. Procijenjena vrijednost ovih radova je 2,937 milijardi evra.

**Izgrađeni:**
* **[[Auto-put Gradiška — Banja Luka]]** ( Evropski put E661): Čatrnja — Berek — Krnete — Mahovljani — Laktaši — Klašnice — Glamočani.

**Gradnja u toku:**
* **[[Auto-put Banja Luka — Doboj]]**: Mahovljani — Prnjavor — Johovac.

**Planirani:**
* **[[Auto-put Doboj — Jakeš]]** ( Evropski put E73, Panevropski koridor 5c),
* **[[Auto-put Glamočani — Mliništa]]**.

### Magistralni putevi

Magistralni putevi u Republici Srpskoj koji pripadaju evropskoj mreži međunarodnih puteva su:

*  Evropski put E73 (M17): (Hrvatska) Slavonski Šamac/Šamac — Modriča — Rudanka — Doboj — Karuše — (Federacija BiH)
*  Evropski put E661 (M16): (Hrvatska) Stara Gradiška/Gradiška — Laktaši — Banja Luka — Karanovac — Ugar — (Federacija BiH)
*  Evropski put E761 (M5): (Federacija BiH) — Velečevo — Čađavica — Rogolji — Mrkonjić Grad — Jezero — (Federacija BiH) 
*  Evropski put E761 (M5): (Federacija BiH) — Istočno Sarajevo — Podromanija — Rogatica — Ustiprača — Višegrad — Vardište/Kotroman (Srbija)
*  Evropski put E762 (M18): (Federacija BiH) — Istočno Sarajevo — Trnovo — Foča — Hum/Šćepan Polje (Crna Gora)

### Saobraćajne nesreće
Prema podacima iz 2011, najveći broj saobraćajnih nesreća se desio na magistralnom putu Klašnice-Prnjavor, i Nova Topola-Klašnice.

## Vazdušni saobraćaj
U oblasti vazdušnog saobraćaja u Srpskoj, ranije je postojalo preduzeće Er Srpska, a sada postoji avio-prevoznik Skaj Srpska koje je osnovala Vlada Republike Srpske u februaru 2007. Glavni i najveći aerodrom u Srpskoj je Aerodrom Banja Luka kojim upravlja javno preduzeće Aerodromi Republike Srpske. Pored ovog aerodroma, Vlada Srpske je planirala i izgradnju Aerodroma Trebinje. U Srpskoj djeluje i Direkcija za civilnu vazdušnu plovidbu Republike Srpske kao i Vazduhoplovni servis Vlade Republike Srpske.

## Vodni saobraćaj
U Srpskoj postoji 204 kilometra riječnih plovnih puteva, a najveća pristaništa su riječna luka Šamac, Kapetanija pristaništa u Brčkom, pristanište Gradiška, te pristanište za tečne terete u Rafineriji Brod. Plovne rijeke u Srpskoj su Sava, koja je osposobljena za međunarodni plovni saobraćaj, te Una, Drina i Bosna, koje su djelimično osposobljene za plovidbu. Skelski prelazi sa poprečnom plovidbom se nalaze u Srpcu i Crnjelovu kod Bijeljine.

## Poštanski saobraćaj

## Povezano
* Sportski auto moto savez Republike Srpske

## Reference

## Izvori
* Ministarstvo saobraćaja i veza Republike Srpske 
* Putevi Republike Srpske 
* Željeznice Republike Srpske 
* Pošte Srpske 

## Vanjske veze

* Aerodrom Banja Luka 
* Pošte Srpske: Poštanska mreža Republike Srpske  
* Putevi Republike Srpske: Putna mreža Republike Srpske